CELEX: 31989R1901
Language: el
Date: 1989-06-29 00:00:00
Title: Κανονισμός (ΕΟΚ) αριθ. 1901/89 της Επιτροπής της 29ης Ιουνίου 1989 για την παρέκκλιση, για την περίοδο 1989/90, από τον κανονισμό (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά το μέγεθος των μήλων

Avis juridique important

|

31989R1901

Κανονισμός (ΕΟΚ) αριθ. 1901/89 της Επιτροπής της 29ης Ιουνίου 1989 για την παρέκκλιση, για την περίοδο 1989/90, από τον κανονισμό (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά το μέγεθος των μήλων  

Επίσημη Εφημερίδα αριθ. L 184 της 30/06/1989 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 1901/89 ΤΗΣ ΕΠΙΤΡΟΠΗΣ  της 29ης Ιουνίου 1989  για την παρέκκλιση, για την περίοδο 1989/90, από τον κανονισμό (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά το μέγεθος των μήλων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 2 παράγραφος 3 δεύτερο εδάφιο,  Εκτιμώντας:  ότι ο κανονισμός (ΕΟΚ) αριθ. 920/89 της Επιτροπής (3) στο παράρτημα ΙΙΙ καθόρισε τους κανόνες ποιότητας για τα επιτραπέζια μήλα και αχλάδια, και αρχίζει να ισχύει από την 1η Ιουλίου 1989·  ότι οι εν λόγω κανόνες προβλέπουν την υποχρέωση να τηρηθεί ένα ελάχιστο μέγεθος που καθορίζεται συναρτήσει ιδίως της ποιοτικής κατηγορίας του προϊόντος· ότι το ελάχιστο μέγεθος που ελήφθη υπόψη για τα μήλα των «μεγαλοκάρπων» ποικιλιών και τα μήλα των «άλλων ποικιλιών» που ταξινομούνται στην κατηγορία ΙΙ δεν αντιστοιχεί στις αναγκαιότητες της παραγωγής και της εμπορίας για την περίοδο 1989/90 και πρέπει, κατά συνέπεια, να αυξηθούν αυτά τα ελάχιστα μεγέθη για την περίοδο αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1989/90, κατά παρέκκλιση από τις διατάξεις του παραρτήματος ΙΙΙ μέρος ΙΙΙ «Διατάξεις σχετικά με την ταξινόμηση κατά μέγεθος» του κανονισμού (ΕΟΚ) αριθ. 920/89, οι διατάξεις που εφαρμόζονται όσον αφορά το ελάχιστο μέγεθος για τα μήλα είναι οι εξής:  1.2.3.4.5 //  // Έξτρα   // Ι   // ΙΙ   // ΙΙΙ   // Μήλα:  //   //   //   //   // Μεγαλόκαρπες ποικιλίες:   // 70 mm  // 65 mm   // 65 mm   // 50 mm   // Άλλες:   // 60 mm   // 55 mm   // 55 mm   // 50 mm  Άρθρο 2  Ο παρών κανονισμός αρχίζει να ισχύει την 1η Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 29. 4. 1989, σ. 12.  (3) ΕΕ αριθ. L 97 της 11. 4. 1989, σ. 19.